29. 6. 1999 Euroopan yhteisöjen virallinen lehti L 163/85 (Euroopan unionista tehdyn sopimuksen V osastoa soveltamalla annetut säädökset) NEUVOSTON PÄÄTÖS, tehty 28 päivänä kesäkuuta 1999, erikoislähettilään nimeämisestä Afrikan Suurten Järvien alueelle hyväksytyn yhteisen toiminnan 96/250/YUTP jatkamisesta (1999/423/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 ja 28 artiklan, sekä katsoo, että (1) — neuvoston Euroopan unionista tehdyn sopimuksen 13 artiklan perusteella erikoislähettilään nimeämi- sestä Afrikan Suurten Järvien alueelle 25 päivänä maaliskuuta 1996 hyväksymä yhteinen toiminta 96/250/YUTP ('), jota on viimeksi jatkettu päätök- sellä 98/452/YUTP (9, päättyy 31 päivänä heinä- kuuta 1999, (2) neuvosto kehotti 9 päivänä marraskuuta 1998 anta- missaan päätelmissä Aldo Ajelloa jatkamaan asiaa koskevia ponnisteluja kaikissa yhteyksissään alueen pääasiallisiin toimijoihin sekä muihin, jotka ovat aktiivisesti kiinnostuneita Kongon demokraattisen tasavallan tämänhetkisestä tilanteesta, ja (3) — yhteisen toiminnan 96/250/YUTP tarkistuksen perusteella sen soveltamista olisi jatkettava vuodella, ON PÄÄTTÄNYT SEURAAVAA: 1 artikla Yhteisen toiminnan 96/250/YUTP voimassaoloaikaa jatketaan 31 päivään heinäkuuta 2000. Yhteistä toimintaa tarkistetaan kuuden kuukauden kuluttua päivästä, jona tämä päätös on tehty. 2 artikla 1. Afrikan Suurten Järvien alueelle nimetyn erikoislä- hettilään tehtäviin liittyvien kustannusten kattamiseen tarkoitettu rahoitusohje on 1137 000 euroa. (1) EYVL L 87, 4.4.1996, s. 1. (?) EYVL L 198, 15.7.1998, s. 1. 2. — Edellä 1 kohdassa mainitulla määrällä rahoitetaan erikoislähettilään tarvitsemat perusrakenteet ja juoksevat menot, mukaan lukien hänen ja häntä avustavan henkilö- kunnan palkat, joita ei kateta henkilökunnan siirroin. Jäsenvaltiot ja Buroopan unionin toimielimet voivat esittää henkilökunnan antamista erikoislähettilään käyt- töön. Asianomainen jäsenvaltio tai Euroopan unionin toimielin maksaa näin mahdollisesti annetun henkilö- kunnan palkat. 3. Neuvosto panee merkille, että puheenjohtajavaltio, komissio ja/tai jäsenvaltiot toimittavat tarvittaessa alueelle logistiikkatukea. 4. — Euroopan unionin erikoislähettilään ja hänen henki- lökuntansa tehtävän suorittamisen ja sujuvan hoitamisen edellyttämät erioikeudet, vapaudet ja muut takuut määri- tellään osapuolten kanssa. Jäsenvaltioiden ja komission on annettava tätä varten kaikki tarvittava tuki. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Luxemburgissa 28 päivänä kesäkuuta 1999. Neuvoston puolesta M. NAUMANN Puheenjohtaja